**זכויותיהם של לסביות, הומואים, טרנסג'נדרים וביסקסואלים (להט"ב) בסינגפור** כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים בעלי התאמה לזהותם המגדרית. פעילות הומוסקסואלית בין גברים הוגדרה כפלילית עד שנת2022, וכיום פעילות הומוסקסואלית בין נשים ובין גברים היא חוקית.

החברה הסינגפורית נחשבת לרוב כשמרנית. למרות זאת, אירועי גאווה סינגפורים למען זכויות להט"ב בהם העצרת השנתית "Pink Dot SG" (אנ') מתקיימים מדי שנה מאז 2009, עם נוכחות גוברת בהתאם למגמות ברחבי העולם. בשנים האחרונות השתתפו בעצרת קהל שיא של כ-28,000 משתתפים בהם לי הסיין יאנג, אחיו של ראש הממשלה ה-3 של סינגפור, לי הסיין לונג, כמו גם אשתו ובנו השני לי הוואנו ובעלו של לי, הנג ירוי. עמדות חיוביות עבור זכויות להט"ב דווחו כמשתנות לאורך השנים והופכות למקבלות וסובלניות יותר בסינגפור, בקרב צעירים בפרט.

מעמד בחוק
---------

החוק בסינגפור שנורש מתקופת הקולוניאליזם של האימפריה הבריטית אסר על קיום "מעשי סדום". ככזה, מין אנאלי או אוראלי בין זוגות הטרוסקסואלים והומוסקסואלים כאחד הפך לפלילי. בשנת 2007, פעילות זו הוכשרה עבור הטרוסקסואלים וזוגות לסביות, אך לא עבור גברים הומוסקסואלים. העונש על מורשעים בחוק הוא שנתיים מאסר, בעוד היועץ המשפטי לממשלה לוסיאן וונג (אנ') הכריז כי "עדיין יש לו את הסמכות המשפטית להעמיד לדין מישהו על פי סעיף א377 של סינגפור". ניתן להשתמש בהעמדות לדין על פי סעיף א377 אם הוגשו דוחות במשטרה על רקעו.

ב-23 באוקטובר 2007 בנאום הסיום שלו על הדיון על ביטול חלקי של סעיף א377, אמר ראש הממשלה לי שיינלונג לחברי הפרלמנט לפני ההצבעה כי "סינגפור היא בעצם חברה שמרנית... המשפחה היא אבן הבניין הבסיסית של החברה הזו. כשמדובר על משפחה בסינגפור, אנו מתכוונים לגבר אחד, אישה אחת, מתחתנים, מביאים ילדים ומביאים ילדים במסגרת זו של תא משפחתי יציב". ביוני 2019, במהלך קיום פסגת "Smart Nation" שיינלונג חזר כי "סינגפור תשאיר את סעיף א377 לזמן מה" באומרו, "לא משנה מה הנטייה המינית שלך, אתה מוזמן לבוא לעבוד בסינגפור... אתם מכירים את החוקים שלנו בסינגפור. כך היא החברה הזו. אנחנו לא כמו סן פרנסיסקו, וגם לא כמו מדינות מסוימות במזרח התיכון. אנחנו משהו באמצע, זו הדרך שבה החברה היא".

עם זאת, ב-21 באוגוסט 2022, הודיע שיינלוג בציון עצרת היום הלאומי של סינגפור (אנ') כי הממשלה מתכוונת לבטל את סעיף א377 בטענה שהוא "מפר את סעיף 12 לחוקת סינגפור שמהווה הוראת הגנה שווה". לי הוסיף כי הביטול יהיה נדון באמצעות הפרלמנט.

#### סעיף א377

סעיף א377 קובע כי: "כל אדם זכר אשר, בפומבי או פרטי, מבצע, או מסייע לביצוע, או רוכש או מנסה להשיג ביצוע על ידי כל אדם זכר של, כל מעשה מגונה גס עם אדם זכר אחר, יענש במאסר לתקופה שעלולה להתארך לשנתיים". בין השנים 2007 ל-2013, דווח כי תשעה אנשים הורשעו על פי הוראות סעיף א377.

ב-29 בנובמבר 2022, סינגפור ביטלו את סעיף זה.

#### סעיף 294 לחוק העונשין

אם הנפגע מפעולת לכידה משתמש במחווה סמלית כדי לאותת על כוונה לקיים פעילות מינית עם המוטעה, ניתן להעמידו לדין לפי סעיף 294 לחוק העונשין, המכסה ביצוע כל מעשה מגונה בכל מקום ציבורי למטרד של אחרים, בכפוף למקסימום של שלושה חודשי מאסר, קנס או שניהם. בין השנים 1990–1994 היו שישה מקרים של מעשים מגונים שהובאו בפני בתי המשפט במסגרת זו, בעוד הנאשמים נקנסו בין 200 ל-800 דולר.

#### סעיף 354 לחוק העונשין

סעיף 354 קובע כי אם אדם משתמש בכוח פלילי על אדם המתכוון לפגוע קשות, או שידע שהוא עלול ללפגוע קשות בצניעותו של אותו אדם, ייאסר לכל היותר למשך שנתיים, או בקנס או במלקות או שניהם. פשעים המואשמים לפי סעיף 354 מצריכים מגע פיזי מסוים. עם זאת, אם לא נוצר מגע פיזי, ניתן להאשים התנהגות הומוסקסואלית גם על פי סעיף 294.

#### חוק עבירות שונות (סדר ציבורי ומטרדים)

סעיף 19 (שידול במקום ציבורי) של חוק עבירות שונות (סדר ציבורי ומטרדים), המכסה הן זנות והן שידול "לכל מטרה לא מוסרית אחרת", יכול לשמש כדי להעמיד לדין פעילויות הומוסקסואליות. עבירה זו גוררת קנס של עד 1,000 דולר סינגפורי, הכפלה בהרשעה לאחר מכן, כולל מאסר שלא יעלה על שישה חודשים. על פי תיעוד של הסוציולוג מטעם האוניברסיטה הלאומית של סינגפור, לורנס לאונג וואי טנג, בשנים 1990–1994, היו כ-11 מקרים שבהם הומוסקסואלים הואשמו בשידול בעודם נקנסו בין 200 ל-500 דולר.

### אי-הפללה

פעיל הלהט"ב הסינגפורי, רוי ננגרנג, אוקטובר 2014
פעילי זכויות אדם פועלים לביטולו של סעיף א377 לאורך שנים, בטענה כי הוא "פוגע בפרטיות, בזכות לחיים ולחירות אישית", בעוד הזכויות האחרונות מוגדרות כמוגנות חוקתית בסינגפור. בשנת 2007, המפלגה הדמוקרטית של סינגפור (SDP) קראה לביטול סעיף א377.

בשנת 2012, טאן אינג הונג נמצא בחברת אדם אחר, והואשם תחילה בהפרת סעיף א377 אך לאחר מכן הודה באשמה פחותה. הונג החליט להמשיך בתביעתו נגד סעיף א377 בטענה כי אינו עולה בקנה אחד עם סעיפים 9, 12 ו-14 של חוקת סינגפור. סעיפים אלו מבטיחים את הזכות לחיים ולחירות אישית, וקובעים כי כלל האנשים, זכאים להגנה שווה בפני החוק". בהכרעה האם ניתן לדון בערעור על עניינו של הונג בבית המשפט העליון, מצא בית המשפט לערעורים כי סעיף א377 עלול "לטעון" לפגיעה בזכות לשוויון בפני החוק כפי שהיא מוצגת בסעיף 12. פסק הדין עם זאת לא נכנס לגופו של עניין המקרה "מטעמים טכניים".

עניינו של הונג נדון בבית המשפט העליון יחד עם ערעור נוסף על סעיף א377, בעוד פסק הדין ניתן ב-29 באוקטובר 2014. פסק הדין אישר את הפללתה של סינגפור על קיום יחסים הומוסקסואלים בהסכמה בין גברים בוגרים בהסכמה, בעוד בית המשפט קבע כי סעיף א377, "אינו מפר את הסעיפים 9 ו-12 של חוקת סינגפור". עורך דינו של העותר טען כי סעיף א377 מפליל קבוצה של אנשים בשל תכונה מולדת, אם כי בית המשפט הגיע למסקנה כי "אין, נכון לעכשיו, מסקנה סופית לגבי הבלתי משתנה כביכול של הומוסקסואליות". בית המשפט קבע בסופו של דבר כי רפורמות בחוק האנטי-הומוסקסואלי הן "שאלה שהפרלמנט הסינגפורי צריך להתייחס אליו".

בספטמבר 2018, בעקבות ביטולו המתוקשר של סעיף 377 של חוק העונשין ההודי על ידי בית המשפט העליון של הודו אשר הפליל יחסים הומוסקסואלים בהסכמה, יותר מ-50,000 אנשים, כולל התובע הכללי לשעבר ומספר דיפלומטים לשעבר, חתמו על עצומה בשם "READY4REPEAL" (מוכנים עבור ביטול) הקוראת לביטול סעיף א377 כחלק מבחינה גדולה של חוק העונשין. עם זאת, פקידי הממשל הסינגפורי סירבו לעשות זאת. הדיפלומט טומי קו והיועץ המשפטי לממשלה לשעבר וולטר וון קראו לחברי קהילת הלהט"ב הסינגפורית לערער על החוק.

מפגיני זכויות להט"ב מוחים נגד נגד הפללת הומוסקסואליות בסינגפור בעת סמינר יום זכויות האדם שאורגן על ידי משלחת האיחוד האירופי לסינגפור, דצמבר 2014
זמן קצר לאחר ביטול סעיף 377 ההודי בשנת 2018, תקליטן סינגפורי, ג'ונסון אונג מינג, הגיש תביעה לבית המשפט העליון בטענה כי סעיף א377 "פוגע בכבוד האדם" בעוד סעיף 377 לחוק העונשין ההודי לשעבר וסעיף א377 לחוק העונשין הסינגפורי זהים למעשה, שכן שניהם הוטלו על ידי האימפריה הבריטית הקולוניאלית, עוררו תקוות בסינגפור כי הוא יבוטל. בית המשפט העליון של סינגפור נתן לעותר עד 20 בנובמבר להגיש את טענותיו.

בנובמבר 2018, פעיל זכויות הלהט"ב, בריאן צ'ונג צ'י הונג, הגיש תביעה נוספת לבית המשפט העליון, בטענה שסעיף א377 "אחנו עולה בקנה אחד" עם חלקים מחוקת סינגפור ולכן "הוא בטל". על פי מסמכי בית המשפט, העותר טען כי סעיף א377 אינו מתיישב עם סעיף 9, סעיף 12 וסעיף 14 לחוקת המדינה.

תביעה משפטית שלישית נגד החוק נוצרה בספטמבר 2019 על ידי רוי טאן סנג קי, רופא בדימוס. סנג קי הצהיר כי "על ידי מיסוד האפליה, הוא מרחיק את חברי קהילת הלהט"ב מתחושת שייכות ומקום תכליתי בחברה שלנו, ומונע מהם להתגאות בהישגיה של סינגפור".

עם זאת, כל שלושת התיקים נדחו על ידי בית המשפט העליון ב-30 במרץ 2020 בפסק דין סגור של השופט סה קיי און (אנ').

הכרה במערכות יחסים חד מיניות
----------------------------

סינגפור אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור או שותפות). סקר משנת 2019 שנערך על ידי המכון למחקרי מדיניות מצא כי התנגדות לנישואים חד מיניים בסינגפור ירדה ל-60% (מ-74% בשנת 2013).

הורות ואימוץ
------------

זוגות חד מיניים אינם רשאים לאמץ ילדים בסינגפור, הן עבור אימוץ חורג או משותף.

בדצמבר 2018, התקיים אירוע חריג נדיר בו הותר אזרח סינגפורי הומוסקסואל לאמץ ילד שהוליד בארצות הברית באמצעות פונדקאית. בית המשפט העליון של סינגפור ביטל פסיקה משנת 2017, שבה שופט מחוזי קבע כי הגבר אינו יכול לאמץ את בנו באופן חוקי מכיוון שהוא התבצע בעזרת הריון באמצעות הפריה חוץ-גופית המותרת רק לזוגות נשואים הטרוסקסואלים והובא לעולם באמצעות פונדקאות, אשר אסורה בסינגפור. בינואר 2019, בתגובה, השר לפיתוח חברתי ומשפחתי, דזמונד לי, הצהיר לפרלמנט כי הוא "מחפש לחזק את חוקי האימוץ של סינגפור כדי למנוע עוד מקרי אימוץ על ידי זוגות חד מיניים" וכי הוא אינו תומך ב-"יצירת יחידות משפחתיות עם ילדים להורים הומוסקסואלים באמצעות מוסדות ותהליכים כגון אימוץ". על פי החוק בסינגפור, ילדים שנולדו מחוץ לנישואים נחשבים כ-"לא לגיטימיים", ולכן אינם זכאים להטבות סוציאליות מסוימות, אלא אם הילד מאומץ כחוק.

סקר שנערך על ידי המכון למחקרי מדיניות בין אוגוסט 2018 לינואר 2019 גילה שהחברה הסינגפורית עדיין הייתה שמרנית ברובה אך הפכה עם רמת קבלה רבה יותר עבור זכויות להט"ב. הסקר הראה שיותר מ-20% הצהירו כי שיחסים בין זוגות מאותו המין לא היו שגויים כלל, עלייה של כ-10% משנת 2013 בעוד כ-27% הרגישו כך לגבי נישואים חד מיניים (עלייה מ-15% ב-2013) ו-30% הצהירו כך לגבי אימוץ על ידי זוגות חד-מיניים (עלייה מ-24% ב-2013).

הגנה מפני אפליה
---------------

לא קיימים חוקים המכסים אפליה על רקע נטייה מינית או זהות מגדרית בסינגפור. ניסיונות קודמים לתבוע פיצויים בגין התנהגות מפלה בנושאים אלה בתחומים שונים נדחו בבתי המשפט במדינה. ביוני 2019, סקר מקוון שנערך על ידי "Yahoo Singapore" שאל 887 סינגפורים כיצד יגיבו למספר מצבים הקשורים להט"ב. מתוכם כ-80% הסכימו כי אזרחי להט"ב עומדים בפני אפליה.

בשנת 2019, תוקן "חוק השמירה על הרמוניה דתית" כדי להגן על חברי קהילת הלהט"ב הסינגפורית מפני אלימות על רקע דתי בו ניתן לנקוט צעדים משפטיים נגד קבוצה דתית או חבריה בגין דחיפה לאלימות כלפי "קבוצות יעד" מסוימות. בדברי הסבר החוק נכתב: "אין צורך להגביל את קבוצת היעד לאנשים העוסקים בדת מסוימת. קבוצת היעד עשויה להיות מורכבת מאתאיסטים, אנשים מקהילה גזעית ספציפית, החולקים נטייה מינית דומה, או בעלי לאום מסוים. או מוצא כמו עובדים זרים או אזרחים חדשים".

שירות צבאי
----------

לפני שנת 2003, נאסר על הומוסקסואלים להיות מועסקים ב-"תפקידים רגישים" בשירות הציבורי של סינגפור. בעבר עודדו מספר מתגייסים בשירות הלאומי לבצע "טיפולי המרה" למען המרת נטייתם המינית מהומוסקסואלית להטרוסקסואלית. מספר מתגייסים סינגפוריים שהצהירו על נטייתם ההומוסקסואלית שלהם דיווח כי הודחו מהכשרת קצינים, ואחרים סורבו מטעם "אישורים ביטחוניים הדרושים לביצוע תפקידים מסוימים בצבא".

טיפולי המרה
-----------

בינואר 2006 העניק המשרד לפיתוח קהילה, נוער וספורט (MCYS) 100,000 דולר סינגפורי (61,500 דולר אמריקאי) ל-"Liberty League", ארגון המזוהה עם תנועת "אקס-גיי" המאמינה כי ניתן להמיר נטייה הומוסקסואלית להטרוסקסואלית לאחר שקידם טיפולי המרה. הארגון הצהיר כי הוא "מקדם בריאות מגדרית ומינית עבור הפרט, המשפחה והחברה". עם זאת, עקב תגובות שליליות רבות מצד פעילי זכויות להט"ב, החזיר הארגון את המענק לידי המשרד, בעודו הושבת מאז 2014.

במאי 2020, שר הבריאות, גן קים יונג, הצביע על עמדת הממשלה נגד טיפול המרה בתשובה בכתב לשאלה של חברת הפרלמנט המועמדת אנתיאה אונג. בתשובתו כתב כי,

> 
> "משרד הבריאות מצפה מרופאים ואנשי מקצוע אחרים בתחום הבריאות להתאמן על פי שיטות עבודה מומלצות מבוססות ראיות ואתיקה קלינית, לשקול ולכבד את העדפות ונסיבות המטופלים כולל נטייה מינית בעת מתן טיפול".
> 
> 
> 
> — שר הבריאות, גן קים יונג, מאי 2020
> 

אזרחי סינגפור יכולים להגיש תלונה רשמית למועצה הרפואית של סינגפור (SMC) אם בתלונתם נאמר כי רופא פועל בצורה לא אתית או נותן טיפול לא הולם.

תנאי מחיה
---------

למרות התנאים החוקיים במדינה, נציגי ממשלת סינגפור דיברו בעבר בחיוב על התנאים איתם מתמודדים אזרחים להט"ב בוועדה למניעת אפליה של האו"ם, וקבעו כי "הומוסקסואלים חופשיים לנהל את חייהם ולעסוק בפעילותם החברתית. קבוצות להט"ב ערכו דיונים ציבוריים ופרסמו אתרי אינטרנט, בעוד ישנם סרטים והצגות בנושאי להט"ב, מועדונים וברים הומוסקסואלים בסינגפור".

מפגינים סינגפורים מוחים למען זכויות להט"ב לצד דגל המדינה באירועי "WorldPride" בלונדון, 2012
### מדיה

הרשות לפיתוח מדיה בסינגפור אוסרת על "קידום או זוהרה של אורח החיים ההומוסקסואלי" בטלוויזיה וברדיו. בין היתר, משמעות הדבר היא שאסור לשדר פרסומות המכוונות לקהילת הלהט"ב, כגון אלו לטיפול במחלות ה-HIV/איידס.

ביולי 2019, הראפר הסינגפורי ג'ושוע סו, הידוע יותר בתור "The G3sha", הכריז על היותו הומוסקסואל בגלוי בשיר חדש שהוציא תחת הכותרת "I'm OK" (אני בסדר) שמדגיש את ילדותו וההומופוביה שעמה התמודד והשלמתו הפנימית עם נטייתו החד-מינית. ימים לאחר מכן, פרש משיחת הרדיו מטעם "TEDx" במחאה לאחר שצונזר והתבקש לא להעיר הערות "רגישות" על היותו הומוסקסואל. דיווחים הצביעו על כך שפעיל זכויות להט"ב נוסף בסינגפור נאסר מלדבר בשנת 2018 בהרצאת רדיו ב-"TEDx" על רקעו ההומוסקסואלי.

### דמוגרפיה

במאי 2019, מחקר של האוניברסיטה הלאומית של סינגפור העריך כי ישנם כ-210,000 גברים המקיימים יחסי מין עם גברים בסינגפור. הערכות המחקר זה היו יותר מכפולות מההערכות הקודמות של מספר גברים זה בסינגפור (90,000) מאחר שמגמה של גברים הומוסקסואלים וביסקסואלים אשר מצהירים על נטייתם גדלה באופן משמעותי במדינה.

### Pink Dot SG

ציון "Pink Dot SG" בשנת 2014
"Pink Dot SG" (הנקודה הורודה סינגפור) הוא אירוע שנתי שהחל בשנת 2009 לתמיכה בקהילת הלהט"ב הסינגפורית. האירוע הראשון נערך ב-16 במאי, עם סרטון קמפיין שכותרתו "RED + WHITE = PINK" (אדום + לבן = ורוד) אשר היה האירוע הציבורי הראשון, באוויר הפתוח, הנושא תמיכה בקהילת הלהט"ב, ששבר את שיא ההשתתפות הגדולה ביותר בפארק הונג לים (כ-2,500 משתתפים) מאז הקמת המקום. האירוע נחשב לאבן דרך עבור קהילת הלהט"ב בסינגפור. במשך השנים זכה לסיקור נרחב בתקשורת הבינלאומית והמקומית כאחד בעוד כי הומוסקסואליות איננה חוקית במדינה נכון לאוגוסט 2021. האירוע השני בשנת 2010, התקיים עם מעל ל-4,000 מספר משתתפים. באירוע השלישי בשנת 2011, מספר המשתתפים המשיך לעלות והגיע לכ-10,000 לצד קיום אירועים בינלאומיים של "Pink Dot" שנערכו באותו יום באנקורג', אלסקה, גאושיונג ולונדון. בשנת 2012 מספר המשתתפים עלה ל-15,000.

מארגני "Pink Dot" בשנת 2013 טענו כי שיעור ההשתתפות היה 21,000 איש, אשר הפך אותו לאספה הגדולה ביותר של החברה האזרחית במדינה. כדי להכיל את המספר הגדול של המשתתפים, נוצר מוקד "לוויני" שני כדי לתעל את תנועתם. במהדורת ציונו בשנת 2018, הופיעו הזמרת הסינגפורית טביתה נאוסר והמוזיקאי סזאירי סזאלי. ב-29 ביוני 2019, במהלך קיום האירוע ה-11 במדינה, השתתפו באירוע לי הסיין יאנג, אחיו של ראש הממשלה ה-3 של סינגפור, לי הסיין לונג, כמו גם אשתו ובנו השני לי הוואנו ובעלו של לי, הנג ירוי. בשנים האחרונות השתתפו בעצרת קהל שיא של כ-28,000 משתתפים עם נטייה לעבר דמוגרפיה צעירה יותר.

טבלת סיכום
----------

|  |  |
| --- | --- |
| פעילות הומוסקסואלית חוקית |  (מאז ומעולם עבור נשים, מאז 2022 עבור גברים) |
| גיל הסכמה שווה לזוגות הטרוסקסואלים |  (מאז 2022) |
| חוקים נגד אפליה בתעסוקה |  |
| חוקים נגד אפליה במתן סחורות ושירותים |  |
| חוקים נגד אפליה בכל התחומים האחרים (כולל אפליה עקיפה, דברי שטנה) |  |
| נישואים חד מיניים |  |
| הכרה בזוגיות חד-מינית (איחוד אזרחי, נישואי חוזה, ידועים בציבור) |  |
| אימוץ משותף של זוגות חד מיניים |  |
| אימוץ ילד חורג על ידי זוגות חד מיניים |  |
| אימוץ על ידי יחידים ללא קשר לנטייה מינית |  |
| לסביות, הומואים, טרנסג'נדרים וביסקסואלים מוצהרים רשאים לשרת בצבא |  (מאז 2003) |
| זכות לשינוי מגדר בחוק |  (מאז 1973) |
| גישה להפריה חוץ-גופית לזוגות לסביות |  (מאז 2022) |
| טיפולי המרה אסורים בחוק |  |
| פונדקאות מסחרית לזוגות גברים הומוסקסואלים | (לא חוקי עבור הטרוסקסואלים גם כן) |
| גברים המקיימים יחסי מין עם גברים רשאים לתרום דם |  |

הערות שוליים
------------

1. ↑  סינגפור: הפרלמנט ביטל חוק האוסר על קיום יחסי מין בין גברים, באתר ynet, 29 בנובמבר 2022
2. ↑  Views of Homosexuality Around the World, Pew Research Center's Global Attitudes Project, ‏2020-06-25 (באנגלית אמריקאית)
3. 1 2  Lee Hsien Yang attends Pink Dot for first time with Li Huanwu & Heng Yirui, mothership.sg (באנגלית)
4. 1 2  Shen, Rujun (2015-06-13). "Singapore's annual gay rights rally sees largest turnout". *Reuters* (באנגלית). נבדק ב-2021-06-01.
5. ↑  The Big Read: With a house still divided over 377A, time to seek common ground, TODAY (באנגלית)
6. ↑  Associated Press, Singapore legalises oral and anal sex but ban stays for homosexuals, the Guardian, ‏2007-10-24 (באנגלית)
7. ↑  Global Rights/Commonwealth, Stage 1, Appendix 3, Alexander at large, ‏2009-10-03 (באנגלית)
8. ↑  Rik Glauert, Singapore will keep anti-gay law Section 377A 'for some time' says PM, Gay Star News, ‏2019-06-27 (באנגלית בריטית)
9. ↑  PM Lee: Whatever your sexual orientation, you’re welcome to work in Singapore, The Independent Singapore News, ‏2019-06-28 (באנגלית אמריקאית)
10. ↑  Singapore to lift gay sex ban, amend constitution to prevent marriage equality, South China Morning Post, ‏2022-08-21 (באנגלית)
11. ↑  Hermes Auto, NDR 2022: Govt will repeal Section 377A, but also amend Constitution to protect marriage from legal challenges | The Straits Times, www.straitstimes.com, ‏2022-08-21 (באנגלית)
12. ↑  Lin, Chen (2022-08-22). "Singapore will decriminalize sex between men, prime minister says". *Reuters* (באנגלית). נבדק ב-2022-11-28.
13. 1 2  Penal Code - Singapore Statutes Online, sso.agc.gov.sg (באנגלית)
14. 1 2 3  "On permanent parole". *The Economist*. 2014-10-31. ISSN 0013-0613. נבדק ב-2021-12-10.
15. ↑  Paddock, Richard C. (2022-08-21). "Singapore to Repeal Ban on Sex Between Consenting Men". *The New York Times* (באנגלית אמריקאית). ISSN 0362-4331. נבדק ב-2022-11-29.
16. ↑  Penal Code - Singapore Statutes Online, sso.agc.gov.sg (באנגלית)
17. ↑  Department of Sociology, National University of Singapore, web.archive.org, ‏2005-09-08
18. 1 2  "Singapore DJ files court challenge against gay sex ban after India ruling". *Reuters* (באנגלית). 2018-09-12. נבדק ב-2021-12-10.
19. ↑  SDP's call to repeal Section 377A 12 years ago recirculates online, The Independent Singapore News, ‏2019-07-04 (באנגלית אמריקאית)
20. 1 2  Singapore: Challenge to Law on Homosexuality Permitted, Library of Congress, Washington, D.C. 20540 USA
21. ↑  Singapore: Court Ruling a Major Setback for Gay Rights, Human Rights Watch, ‏2014-10-29 (באנגלית)
22. ↑  Tan Eng Hong v Attorney-General, web.archive.org, ‏2016-11-23
23. 1 2 3  Qin, Amy (2018-12-16). "Inspired by India, Singaporeans Seek to End Gay Sex Ban". *The New York Times* (באנגלית אמריקאית). ISSN 0362-4331. נבדק ב-2021-12-10.
24. 1 2  Anti-gay law targeted again in Singapore lawsuit, Erasing 76 Crimes, ‏2018-10-09 (באנגלית אמריקאית)
25. 1 2  Singapore: DJ has to file evidence challenging Section 377A by Nov 20, Equal Eyes (באנגלית אמריקאית)
26. 1 2  DJ has to file evidence challenging Section 377A by Nov 20, TODAY (באנגלית)
27. ↑  A. E. Halaris, K. T. Belendiuk, D. X. Freedman, Antidepressant drugs affect dopamine uptake, **Biochemical Pharmacology** 24, 1975-10-15, עמ' 1896–1897 doi: 10.1016/0006-2952(75)90412-8
28. ↑  Kurohi, Rei (2020-03-30). "High Court dismisses challenges against law that criminalises sex between men". *The Straits Times* (באנגלית). ISSN 0585-3923. נבדק ב-2021-12-10.
29. ↑  "Singapore gay sex ban: Court rejects appeals to overturn law". *BBC News* (באנגלית בריטית). 2020-03-30. נבדק ב-2021-12-10.
30. ↑  Agence France-Presse, Singapore court rejects challenge to gay sex ban, the Guardian, ‏2020-03-30 (באנגלית)
31. ↑  "Support for gay rights seen growing in Singapore". *Reuters* (באנגלית). 2019-05-02. נבדק ב-2021-12-10.
32. ↑  "Gay Singaporean man wins landmark appeal to adopt surrogate child". *BBC News* (באנגלית בריטית). 2018-12-17. נבדק ב-2021-12-10.
33. ↑  Gay Singaporean man can adopt son born via surrogacy, court rules, CNN (באנגלית)
34. ↑  Singapore’s landmark gay adoption case may lead to tighter laws, South China Morning Post, ‏2019-01-14 (באנגלית)
35. ↑  "Singapore may tighten adoption law after gay father adopted son". *Reuters* (באנגלית). 2019-01-14. נבדק ב-2021-12-10.
36. ↑  7 Brutal Truths About Having an Illegitimate Child in Singapore, SingaporeLegalAdvice.com (באנגלית אמריקאית)
37. ↑  Tham, Yuen-C (2019-05-03). "Greater public acceptance of gay sex and marriage: Survey". *The Straits Times* (באנגלית). ISSN 0585-3923. נבדק ב-2021-12-10.
38. ↑  Tham, Yuen-C (2019-05-02). "Singapore society still largely conservative but becoming more liberal on gay rights: IPS survey". *The Straits Times* (באנגלית). ISSN 0585-3923. נבדק ב-2021-12-10.
39. ↑  GayLawNet®™ | Laws | Singapore | SG, www.gaylawnet.com
40. ↑  80% of Singaporeans say LGBTQ community still faces discrimination: survey, sg.news.yahoo.com (ב־)
41. ↑  New legislation protects LGBTQ community from religiously motivated violence but law is 'same for all', TODAY (באנגלית)
42. ↑  TIMEasia Magazine: Southeast Asia - The Lion In Winter, web.archive.org, ‏2007-02-03
43. ↑  What's It Like To Come Out As Gay To The SAF?, RICE, ‏2020-06-27 (באנגלית בריטית)
44. ↑  singapore government awards S$100,000 grant to group with ex-gay affiliation, www.fridae.asia (באנגלית)
45. ↑  MOH | News Highlights, www.moh.gov.sg
46. ↑  "I'm OK", a song about a gay guy's journey by Singaporean Joshua Su makes its debut, The Independent Singapore News, ‏2019-07-04 (באנגלית אמריקאית)
47. ↑  ‘I hated who I was’: Singapore gay rapper comes out in song, South China Morning Post, ‏2019-07-10 (באנגלית)
48. ↑  "Gay DJ pulls out of Singapore TEDx talk over censorship". *Reuters* (באנגלית). 2019-07-04. נבדק ב-2021-12-10.
49. ↑  Sana Loue, **Defining Men who have Sex with Men (MSM)**, New York, NY: Springer New York, עמ' 3–37
50. ↑  The Miami Herald, New photos from gay pride celebrations in Singapore, Latvia and Russia - Steve Rothaus' Gay South Florida, miamiherald.typepad.com
51. ↑  "Singapore gays in first public rally" (באנגלית בריטית). 2009-05-17. נבדק ב-2021-06-01.
52. ↑  More than 15,000 Singaporeans at Pink Dot 2012!, Pink Dot SG (באנגלית אמריקאית)
53. ↑  "Fifty shades of pink". *The Economist*. 2013-07-06. ISSN 0013-0613. נבדק ב-2021-06-01.
54. ↑  Support for the Freedom to Love blazes forth, Pink Dot SG (באנגלית אמריקאית)
55. ↑  Pink Dot 10 Concert line-up, Pink Dot SG (באנגלית אמריקאית)
56. ↑  Hermes Auto, Singapore to allow women, including singles, to freeze their eggs for non-medical reasons | The Straits Times, www.straitstimes.com, ‏2022-03-28 (באנגלית)

| **זכויות להט"ב** |
| --- |
| מעמד חברתי וחוקי | איחוד אזרחי • אימוץ משותף על ידי זוגות חד-מיניים • אימוץ חורג בקרב זוגות חד-מיניים • הורות להט"בית • התנגדות לזכויות להט"ב • טיפול המרה • טרנסג'נדריות ואינטרסקסואליות בספורט • נישואים חד-מיניים (מעמד משפטי) • צנזורה על נושאי להט"ב • שוויון הגירה • שינוי מגדר • שירות צבאי • תרומת דם • הומופוביה ברחבי העולם |  |
| בעולם | 

|  |  |
| --- | --- |
| אוקיאניה | אוסטרליה • איי שלמה • אי הפסחא • אי חג המולד • איי מריאנה הצפוניים • איי מרשל • איי קוקוס • איי קוק • גואם • הוואי • ואליס ופוטונה • ונואטו • טובאלו • טונגה • טוקלאו • מיקרונזיה • נאורו • ניואה • ניו זילנד • סמואה • סמואה האמריקנית • פולניזיה הצרפתית • פיג'י • פיטקרן • פלאו • פפואה גינאה החדשה • קיריבטי • קלדוניה החדשה |
| אירופה | אבחזיה • אולנד • אוסטריה • אוקראינה • אזרבייג'ן • איטליה • אי מאן • איסלנד • איי פארו • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • ג'רזי • גרנזי • גרמניה • דנמרק • הולנד • הונגריה • הממלכה המאוחדת • טורקיה • טרנסניסטריה • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סבאלברד • סלובניה • סלובקיה • ספרד • סרביה • סן מרינו • פולין • פורטוגל • פינלנד • צ'כיה • צרפת • קוסובו • קרואטיה • קזחסטן • קפריסין • קריית הוותיקן • קפריסין הצפונית • רומניה • רוסיה • שוודיה • שווייץ |
| אמריקה | אורוגוואי • איי בהאמה • איי ג'ורג'יה הדרומית ואיי סנדוויץ' הדרומים • איי הבתולה הבריטיים • איי טרקס וקייקוס • איי פוקלנד • אנגווילה • אנטיגואה וברבודה • איי קיימן • ארגנטינה • איי הבתולה של ארצות הברית • אל סלוודור • ארובה • ארצות הברית • אקוודור • בוליביה • בונייר • בליז • ברבדוס • ברזיל • ברמודה • גואטמלה • גוואדלופ • גיאנה • גיאנה הצרפתית • ג'מייקה • גרינלנד • גרנדה • דומיניקה • האיטי • האיים הקטנים המרוחקים של ארצות הברית • הונדורס • הרפובליקה הדומיניקנית • וונצואלה • טרינידד וטובגו • מונטסראט • מקסיקו • מרטיניק • ניקרגואה • סאבא • סורינאם • סנט אוסטטיוס • סנט וינסנט והגרנדינים • סנט לוסיה • סנט מארטן • סנט קיטס ונוויס • סן ברתלמי • סן מרטן • סן-פייר ומיקלון • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קוראסאו • קנדה |
| אסיה | אבחזיה • אוזבקיסטן • אזרבייג'ן • איחוד האמירויות הערביות • אינדונזיה • איראן • אפגניסטן • אקרוטירי ודקליה • ארמניה • בהוטן • בחריין • בנגלדש • ברוניי • גאורגיה • האיים המלדיביים • הודו • הונג קונג • הפיליפינים • הרשות הפלסטינית • וייטנאם • טאיוואן • טג'יקיסטן • טורקיה • טורקמניסטן • טיבט • יפן • ירדן • ישראל • כווית • לאוס • לבנון • מונגוליה • מזרח טימור • מיאנמר • מלזיה • מקאו • נפאל • סוריה • סין • סינגפור • סרי לנקה • עומאן • עיראק • ערב הסעודית • פקיסטן • צ'צ'ניה • קוריאה הדרומית • קוריאה הצפונית • קירגיזסטן • קזחסטן • קטר • קמבודיה • קפריסין • קפריסין הצפונית • רוסיה • תאילנד • תימן |
| אפריקה | אוגנדה • אלג'יריה • אנגולה • אסוואטיני • אריתריאה • אתיופיה • בנין • בוטסואנה • בורונדי • בורקינה פאסו • גאנה • גבון • ג'יבוטי • גמביה • גינאה • גינאה ביסאו • גינאה המשוונית • דרום אפריקה • דרום סודאן • האיים הקנריים • הארצות הדרומיות והאנטארקטיות של צרפת • הטריטוריה הבריטית באוקיינוס ההודי • הרפובליקה הדמוקרטית של קונגו • הרפובליקה המרכז-אפריקאית • הרפובליקה של קונגו • זימבבואה • זמביה • חוף השנהב • טוגו • טנזניה • כף ורדה • לוב • ליבריה • לסוטו • מאוריטניה • מאוריציוס • מאלי • מדגסקר • מדיירה • מיוט • מוזמביק • מלאווי • מלייה • מצרים • מרוקו • ניגריה • ניז'ר • נמיביה • סאוטה • סאו טומה ופרינסיפה • סודאן • סומליה • סומלילנד • סיירה לאון • סיישל • סנגל • סנט הלנה, אסנשן וטריסטן דה קונה • צ'אד • קומורו • קמרון • קניה • ראוניון • רואנדה • רפובליקת סהרה הערבית הדמוקרטית • תוניסיה |
| אחר | הצהרת האו"ם בדבר נטייה מינית וזהות מגדרית • זכויות להט"ב באיחוד האירופי • זכויות להט"ב במדינות ברית המועצות לשעבר • זכויות להט"ב במזרח התיכון • זכויות להט"ב בחבר העמים הבריטי |

 |
| יחס הדת ללהט"ב | אסלאם • הדת הבהאית • הומוסקסואליות ודת • הלכה • טרנסג'נדריות ודת • יהדות • יהדות קונסרבטיבית • נצרות • סיקיזם • תנ"ך |
| לקטגוריה • לפורטל |